ইউজিন কাসপারস্কি
ইউজিন কাসপারস্কি (রুশ: Евгений Валентинович Касперский, Yevgeniy Valentinovich Kasperskiy; জন্ম: ৪ অক্টোবর, ১৯৬৫) সোভিয়েত ইউনিয়নের নভোরোসিস্ক এলাকায় জন্মগ্রহণকারী গাণিতিক প্রকৌশলী ও তথ্য নিরাপত্তা বিষয়ের বিশেষজ্ঞ। কম্পিউটার ভাইরাসের উপর অনেকগুলো নিবন্ধের প্রণেতা এবং তিনি নিয়মিতভাবে কম্পিউটারের নিরাপত্তাবিষয়ক বিভিন্ন সেমিনার ও কনফারেন্সে অংশগ্রহণ করে থাকেন। ১৯৯৭ সালে কাসপারস্কি ল্যাবের সহ-উদ্যোক্তা হিসেবে বিশ্বের সবচেয়ে বেশি অগ্রসরমান কাসপারস্কি এন্টি-ভাইরাস সফটওয়্যারের প্রভূত উন্নয়ন ঘটান। এ সফটওয়্যারটি কম্পিউটারের তথ্যের নিরাপত্তা নিশ্চিত করে এবং কম্পিউটারের ব্যবস্থাপনা পদ্ধতিতে হ্যাকারদের আক্রমণ ব্যর্থ করতে ব্যাপক সহায়ক।